Geo råder over et internationalt anerkendt state of the art-laboratorium, hvor vi dagligt udfører forsøg på alle typer jord og fjeld. Denne ekspertise er efterspurgt af kunder i forbindelse med store anlægsprojekter, som f.eks. Metro Cityringen, Femern Bælt og Ringsted-Femern forbindelsen. Vi skræddersyr vores forsøg til den aktuelle opgave, men leverer også i henhold til British Standard, DIN mv.
Forsøg på jord
Forsøg på kalk og sandsten mm
Vandinjektion og borehulsstabilitet
Forsøgstyper og kapacitet
Geo udfører geotekniske forsøg på jord, fra geologiske beskrivelser, sigtekurver og standard proctor forsøg til de mest avancerede styrke- og deformationsforsøg. Vi skræddersyr gerne forsøg efter kundens behov, men er også leveringsdygtige i British Standard, DIN, CEN ISO mv. Vi udfører også forsøg på jord fra f.eks. Grønland, Zanzibar, Dubai mv.
Geo udfører forsøg på kalk, sandsten, lerskifer og andre bjergarter op til reservoir tryk. Vi er leveringsdygtige i basale forsøg som f.eks. simpel trykstyrke, Brazil og Bambino index styrke, såvel som de mest avancerede styrke- og deformationsforsøg.
Geo har udført forsøg på kalk, lerskifer og sandsten for olie- og energiselskaber gennem de sidste 25 år, i forbindelse med olieindvinding, CO2- og vandinjektion, geotermi, borehulsstabilitet, saltkaverner mm. Vi udfører også numerisk modellering på forsøgene til brug for geomekanisk modellering.
Geo tester jordprøver helt op til 1 m i diameter, f.eks. sprækket kalk/moræne eller grus. Vi har triaxial udstyr til at teste fuldkerner (10 cm) prøver uden tildannelse, og kan udføre 3D forsøg ved reservoir tryk samt styrke/deformationsmålinger ved op til 200 grader celsius. For en del af vores opstillinger har vi mulighed for at måle lydhastighederne (p og s) gennem prøven under forsøget. Vores værksted designer og fremstiller state of the art-udstyr, der er skræddersyet til vores kunders behov.
Geo's laboratorier i nøgletal:
Oedometerforrsøg (IL). Udstyr: x 24
Oedometerforsøg (CRS). Udstyr: x 4
Triaxialforsøg, jord. Udstyr: x 14
Triaxialforsøg, bjergarter. Udstyr: x 8
Direct shear/Direct simple shear forsøg (DS/DSS). Udstyr: x 4
Cykliske triaxialforsøg. Udstyr: x 2
Geo's laboratorie arbejder tæt sammen med:
Danmarks Tekniske Universitet (CERE, BYG, KT).
Aarhus Universitet - Ingeniørhøjskolen
IsamGeo, Wiesbaden, Tyskland: numerisk modellering.
Deltares, Holland: cykliske forsøg.